Lav et referat af nedenstående tekst:

Tekst:
En familie havde i eftermiddag tændt op i deres bålfad i haven i Hjørring. Men efter nogen tid var der ikke længere bare ild i bålfadet - men også ved deres udestue. For en ødelagt gasledning, ledte gas ud så ilden kunne sprede sig. - Der var gået hul på en gasledning ind til huset, som så er sat i brand uden for huset. Vi har holdt det køligt til gasselskabet har kunnet komme ud og slukke for gassen og klippe ledningen, fortæller indsatsleder ved Nordjyllands Beredskab, Jesper Ludvigsen. Det var dog en lille brand. Ifølge indsatslederen var det blot ild i et areal på en kvardratmeter. Selvom bålfadet har stået flere meter fra ledningen, der fører naturgas ind i huset, har det været nok til at varme jernet op, omkring naturgasledningen, der er lavet af plastik. Plastikken er på grund af varmen smeltet, og det er det, der har udløst gassen. Ingen kom til skade i den forholdvis lille brand, der hurtigt kom styr på.

Referat:
Varmen fra et bålfad har fået en ledning med naturgas til at smelte, så der har været et mindre gasudslip. Ingen kom til skade i den mindre brand.